Փչովի առնետ

Փչովի առնետներ կամ արհմիութենական առնետներ, մուլտֆիլմի առնետի տեսքով հսկա փչովի արտադրանք, որը սովորաբար օգտագործում են Միացյալ Նահանգներում բողոքող կամ գործադուլավոր արհմիությունները։ Ծառայում են որպես ընդդիմության նշան ոչ արհմիութենական գործատուներին կամ կապալառուներին և կոչված են հասարակության ուշադրությունը հրավիրել այն ընկերությունների վրա, որոնք օգտագործում են ոչ արհմիութենական աշխատուժ։

Պատմություն 

1989 թվականի նոյեմբերին Local 150 ընկերության ինժեները նկարել է տարբեր լուսանկարներ և որոշել ներկայացնել դրանք, այդ ժամանակ հայտարարվել է «Անվանեք առնետին» մրցույթը և հիմնադրվել է ընկերությունը, այն փաշտոնապես բացվել է նույն թվականին Իլինոյս նահանգի Պլեյֆիլդ քաղաքում։ 1990 թվականի հունվարին մրցույթում հաղթող է ճանաչվել «Սկաբին», ներկայացվել է Լու Մահիեի կողմից։ Այլ արհմիություններ ամոթանք տալու նպատակով այն ընկերություններին, որոնք վարձում էին ոչ արհմիթունեական աշխատողներ 1990-ականներին  նույնպես սկսեցին օգտագործել փչովի առնետներ։

Գործատուները դատական հայցեր են ներկայացրել՝ մեղադրելով, որ հսկա փչովի առնետների օգտագործումը անօրինական գործունեություն է, և որոշ դատարաններ համաձայնել են դրան։ 2011 թվականի մայիսին աշխատանքային հարաբերությունների ազգային խորհուրդը որոշում է կայացրել, որ արհմիության կողմից փչովի հրեշ առնետի օգտագործումը չի համարվում անօրինական գործունեություն, եթե այն ուղղված է երկրորդական գործատուին։ 2011 թվականին աշխատանքային հարաբերությունների ազգային խորհուրդը «Sheet Metal Workers Local 15, 356 NLRB» թիվ 162  գործով որոշում է կայացրել, որ փչովի առնետը ազդանշանային գործունեություն չէ, փոխարենը խորհրդանշական ելույթ է, որը ենթակա չէ երկրորդային բոյկոտի կանոններին։ Սա թույլ է տալիս արհմիությանը ոչ միայն փչովի առնետներ տեղադրել չեզոք մուտքերի մոտ, այլև դրանք տեղադրել այն վայրերում, որտեղ գործարքային ընկերություն չկա։ 2017 թվականին «NLRB»-ի գլխավոր խորհրդատու Փիթեր Ռոբը միջնորդություններ է ներկայացրել դատարան՝ փոխելու նախորդ քաղաքականությունը՝ պնդելով, որ փչովի առնետի առկայությունը «առճակատման, սպառնալիքի և հարկադիր» պատճառ է։ 2021 թվականի հուլիսի 21-ին «NLRB»-ի քվեարկության 3:1 հարաբերակցությամբ Ռոբի բողոքը մերժվել է։

Արտաքին տեսք

Չնայած փչովի առնետի արտաքին տեսքը և չափը երբեմն տարբերվում է, սակայն այն սովորաբար ունի մեծ ատամներ և գրոտեսկային հատկություններ, մասնավորապես՝ կեղևով ծածկված որովայն, որը վերաբերում է «կեղև» մականունին, որը տրվում է շտրեյկբրեխերներին և ոչ գործադուլավոր աշխատողներին։ Շատ արհմիություններ փչովի առնետին անվանել են «Սկաբի առնետ»՝ անուն, որը ծագել է Local 150 միջազգային շահագործող ինժեներների միությունից, որն առաջինը սկսել է օգտագործվել 1989 թվականին, և որի անդամ Լու Մահիեն հաղթել է «Անվանեք առնետին» մրցույթում՝ ներկայացնելով «Սկաբիին»։

2003 թվականի դրությամբ առնետների հասակը տատանվում էր 6-ից 30 ոտնաչափ (1,8 - ից 9,1 մետր), բայց 12 ոտնաչափ (3,7 մետր) ամենատարածված բարձրությունն է՝ պայմանավորված տեղական օրենքներով, որոնք սահմանափակում են ցուցադրվող փչովի օբյեկտների բարձրությունը։

Միացյալ Թագավորություն
Փչովի առնետն առաջին անգամ հայտնվել Է Մեծ Բրիտանիայում 2012 թվականին և կրկին՝ 2013 թվականին Գրեյնջմութի նավթավերամշակման գործարանի վերաբերյալ վեճի ժամանակ։

Ծանոթագրություններ 

Արտադրանք
Բողոքի ձևեր